[{"text_idx": "#000003", "text": "Laurentsiuse na\u0308itusel \u201eOOOO\u201c on eksponeeritud u\u0308hest visuaalsest kujundist la\u0308htuv narratiiv. Autor/allikas: Vaal"}, {"text_idx": "#000004", "text": "Laurentsiuse to\u0308o\u0308del kujutatud kummiro\u0303ngal on u\u0308hiskonna diskursuses vo\u0303imas ta\u0308hendus.Laurentsiuse (Lauri Sillaku) na\u0308itus \"OOOO\" Vaalas kuni 26. I."}, {"text_idx": "#000005", "text": "Kunstikriitiku u\u0308lesanne on pakkuda kunstipublikule oma kogemusest ja lugemusest so\u0303ltuvat arusaama sellest, mis on hea kunst. Hea kunsti eesma\u0308rk on luua to\u0303lgendustele avatud kultuurima\u0308rke."}, {"text_idx": "#000006", "text": "Avatud kultuurima\u0308rgid on kirjeldavad (deskriptiivsed), mitte ettekirjutavad (preskriptiivsed). Kunstniku eesma\u0308rk on leida u\u0308hisosa u\u0308hiskonnas juba ta\u0308henduse omandanud kollektiivsete ma\u0308rkidega. Kultuuri- ja kollektiivsete ma\u0308rkide vahel peab olema tuvastatav korrelatsioon. Kunstnik vo\u0303ib omaloodud kultuurima\u0308rkide to\u0303lgendamisest taanduda vo\u0303i vastupidi, sellekohast diskursust suunata. Kunstiobjekti kui teksti tehniline keerukus on u\u0308ks eeldusi, mis vo\u0303imaldab kunstnikul ennast kultuurima\u0308rkide to\u0303lgendamisest taandada. Lihtsamalt o\u0308eldes: keerukas to\u0308o\u0308 saab ra\u0308a\u0308kida iseenda eest, sest mida keerukam on tehnoloogia, seda enam on selles to\u0303lgendusvo\u0303imalusi."}, {"text_idx": "#000007", "text": "Kunstikriitiku u\u0308lesanne on dekonstrueerida valminud to\u0308o\u0308d, selle valmistamise tehnoloogiat ja tekste, aga ka kunstniku diskursiivset strateegiat ning kaaluda nende tekstide va\u0308idete paikapidavust. Kunstikriitika on subjektiivne ning antud hinnangute pa\u0308devus ja va\u0308a\u0308rtus ja\u0308a\u0308b kunstipubliku otsustada. Igal juhul ja\u0308a\u0308b kriitika funktsiooniks sa\u0308ilitada tuleviku tarbeks kontekst, kus kunstiobjekte avalikkusele esitleti."}, {"text_idx": "#000008", "text": "Laurentsius on va\u0308ljapaistvate tehniliste oskustega maalija, kelle looming loob to\u0303lgendama kutsuvaid visuaalseid kultuurima\u0308rke. Lauri Sillaku selgitused oma loomingu kohta on ausad ja lihtsad. Kunst peab pakkuma elamust eelko\u0303ige sellele kultuuritarbijale, kellel on piisavad eelteadmised ja arusaam heast kunstist. Laurentsiuse looming on elitaarne ja esteetiline. Tema loodud visuaalsed kujundid ei ole agressiivsed ja lubavad vabu assotsiatsioone. Teisalt tahab Laurentsius na\u0308htavasti puudutada u\u0308hiskonna valupunkte ja tabusid ning leida u\u0308hisosa kollektiivsete ma\u0308rkide ja alateadvusega."}, {"text_idx": "#000009", "text": "Laurentsiuse na\u0308itusel \"OOOO\" on eksponeeritud u\u0308hest visuaalsest kujundist la\u0308htuv narratiiv, mis moodustab seeria. \"OOOO\" to\u0303mbenumbriks on neli suurt maali, kus hiiglaslikus mo\u0303o\u0303tkavas kummiro\u0303ngas katab peaaegu kogu pildipinna. Kummiro\u0303ngas vo\u0303i so\u0303o\u0303rik vo\u0303imaldab Laurentsiusel eksponeerida oma suurepa\u0308raseid tehnilisi oskusi kolmemo\u0303o\u0303tmelise objekti kujutamisel kahemo\u0303o\u0303tmelisel pinnal. Mo\u0303nel maalil eristub ro\u0303nga motiiv selgemalt, teisel sulandub tausta. Kuuel miniatuursel pleksiklaasifotol hulbib kummiro\u0303ngas kusagil metsas va\u0308iksel tiigil. Na\u0308itusetekstis on juttu \"u\u0308hest kuumast aprillikuuo\u0303htust Suurupi la\u0308hedal ja\u0308a\u0308\u00advesises vo\u0303psikus\". Vee peal hulpiv aiaka\u0308ru sisekumm on justkui stoppkaader mingist filmist, mille sisu ja narratiivi peab vaataja ise rekonstrueerima. Kas taustaks on linnulaul, laste naer, vo\u0303psikus va\u0308gistatava karjed, pu\u0308ssipauk vo\u0303i tu\u0308hi, piinav, ro\u0303o\u0303mustav, rahustav, lo\u0303putu ja helitu vaikus, so\u0303ltub vaataja fantaasiast vo\u0303i tema traumast. Galeriiro\u0303dul on mitmes formaadis maalid, kus on kujutatud kummiro\u0303ngast vo\u0303i seda u\u0308mbritsevat loodust, nt rohuko\u0303rred vees, vo\u0303sa jms."}, {"text_idx": "#000011", "text": "Keskse elemendi visuaalne vastandamine u\u0308mbritsevale/kontekstile on Laurentsiuse loomingule tunnuslik ja toob tema to\u0308o\u0308desse ta\u0308hendusliku pinge. Kummiro\u0303ngas on tehiselement, selle on va\u0308lja mo\u0303elnud ja tootnud inimene, kasutades su\u0308nteetilist materjali ja keerulist tehnoloogiat. Toormaterjalid on pa\u0308rit loodusest, kuid neist loodud objekt on looduse vastand \u2013 antropotseeni, inimese kujundatud ajastu na\u0308htus. Olles tehislik, su\u0308mboliseerib see loodusest vo\u0303o\u0303randumist ja ko\u0303ike, mis sellega u\u0308ldisemalt on kaasnenud."}, {"text_idx": "#000012", "text": "Laurentsiuse to\u0308o\u0308del kujutatud kummi\u00adro\u0303ngal on u\u0308hiskonna diskursuses vo\u0303imas ta\u0308hendus. Kas selle na\u0308itusega u\u0308listatakse nelja ro\u0303ngaga logoga Saksa autofirmat vo\u0303i on see hoopis u\u0308mberpo\u0308o\u0308rdult auto- ja naftato\u0308o\u0308stuse vastu suunatud keskkonnaaktivisti vimm? Kas siin on kujutatud a\u0308ravisatud nisujahutainast so\u0303o\u0303rikut su\u0308mboliseerimaks arenenud u\u0308hiskondades epideemiana levivat u\u0308leso\u0308o\u0308mist vo\u0303i hoopis juurviljast valmistatud loodusso\u0303bralikku vegan-toodet, mis progressiivsete u\u0308hiskonnagruppide arvates peab aitama maailmal vabaneda monokultuuride ikkest ja gluteenist? Kas see on kasutuseta ja\u0308a\u0308nud pa\u0308a\u0308stero\u0303ngas Vahemerel, mis eraldab loodusliku barja\u0308a\u0308rina Aafrikat ja Euroopat ning su\u0308mboliseerib unistustele kaotatud inimelu? Vo\u0303i on see hoopis kondoom, et see vo\u0303luvitsana pidurdaks arengumaade rahvastiku plahvatuslikku kasvu ja seega leevendaks inimu\u0308hiskonna survet taastumatute ressursside muundamisele kaupadeks, mida inimkond tegelikult ei vaja? Kas see ta\u0308histab maa ja vee peal ja all, o\u0303hus ja kosmoses leiduvaid pru\u0308gima\u0308gesid, mida na\u0308ib juba lootusetu kokku korjata, kuigi selleks vo\u0303etakse ette suuri kampaaniaid, mis ei anna selgust, kas eesma\u0308rk on saada vo\u0303imalikult palju ta\u0308helepanu vo\u0303i va\u0308ltida looduse liigirikkuse po\u0308o\u0308rdumatut vaesumist? Vo\u0303ib-olla on see ko\u0303ik liigto\u0303lgendamine ning selle asemel peaks hoopis nautima head kunsti ja mitte muretsema selle pa\u0308rast, mida u\u0308ks inimene saab va\u0308ga va\u0308he mo\u0303jutada? Kes teab?"}, {"text_idx": "#000013", "text": "Laurentsiuse uue na\u0308ituse keskmes on massiivne kummiro\u0303ngas"}, {"text_idx": "#000016", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000039", "text": "Haapsalu kultuurikeskuses avati na\u0308itus aulidest"}, {"text_idx": "#000041", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000042", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000043", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000044", "text": "Edetabel. Aasta parimad albumid 2022"}, {"text_idx": "#000045", "text": "Aasta parimad albumid 2022. Isiklikud edetabelid"}, {"text_idx": "#000050", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]